
Parlamentul României

Camera Deputaţilor
COMISIA PENTRU TRANSPORTURI ŞI INFRASTRUCTURĂ


	Bucureşti,
	26 mai 2015

	Nr.
	4c-26/104


AVIZ

asupra proiectului de Lege pentru modificarea art.16 din Legea 
apiculturii nr.383/2013

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată, pentru dezbatere şi avizare, în procedură obișnuită, prin adresa nr. Pl-x 418 din 18 mai 2015, cu proiectul de Lege pentru modificarea art.16 din Legea apiculturii nr.383/2013.
Potrivit prevederilor art.61 din Regulamentul Camerei Deputaţilor, republicat,  cu modificările şi completările ulterioare, membrii Comisiei pentru transporturi şi infrastructură au examinat proiectul de lege mai sus menţionat în şedinţa din 26 mai 2015.

În urma finalizării dezbaterilor, membrii comisiei au hotărât, cu majoritate de voturi, avizarea favorabilă a proiectului de lege.
În raport de conţinutul şi natura sa, se încadrează în categoria legilor ordinare.

